นายกฯสั่งสถานทูตดูแลคนไทยหลังเกิดเหตุรุนแรงกลางกรุงปารีส
พล.อ.ประยุทธ์ จันทร์โอชา นายกรัฐมนตรี สั่งการให้สถานทูตไทยประจำกรุงปารีสดูแลคนไทยและเฝ้าติดตามสถานการณ์อย่างใกล้ชิด เบื้องต้นยังไม่มีรายงานคนไทยได้รับบาดเจ็บหรือเสียชีวิตจากเหตุการณ์ดังกล่าว
14 พ.ย. 2558

พล.ต.วีรชน สุคนธปฏิภาค รองโฆษกประจำสำนักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรี ได้รับรายงานถึงการก่อเหตุรุนแรงกลางกรุงปารีส ประเทศฝรั่งเศสแล้ว โดยนายกรัฐมนตรีได้แสดงความเสียใจต่อผู้เคราะห์ร้ายและครอบครัว พร้อมสั่งการให้สถานทูตไทยประจำกรุงปารีสดูแลคนไทยและเฝ้าติดตามสถานการณ์อย่างใกล้ชิด เบื้องต้นยังไม่มีรายงานคนไทยได้รับบาดเจ็บหรือเสียชีวิตจากเหตุการณ์ดังกล่าว
 
ที่มา: สำนักข่าวอินโฟเควสท์